**TELEKOM SRBIJA PREDSTAVIO NOVE PROJEKTE
NA SARAJEVO FILM FESTIVALU**

*Internacionalizacija i osvajanje novih tržišta i dalje su prioritet srpskoj kompaniji*

**Sarajevo, 14. avgust 2023. godine –** Telekom Srbija, lider u produkciji serijskog i filmskog programa u ovom delu Evrope, učestvovao je i ove godine na prestižnom, regionalnom Sarajevo Film festivalu, na kojem je stručnjacima, velikom broju glumaca, filmskih radnika i kritičara predstavio svoje nove projekte. U izboru za nagradu „Srce Sarajeva“ ove godine našlo se 12 serija iz produkcije Telekoma Srbija.

Najava novih sjajnih projekata, koje će u narednom periodu javnost moći da prati putem malih ekrana i na bioskopskom platnu, bila je više nego interesantna. **Direktorka Direkcije za multimediju Telekoma Srbija, Aleksandra Martinović**, najavila je nastavke veoma popularnih serija, ali i nova ostvarenja koja će tek zaintrigirati pažnju javnosti. Među njima su serije **„Crna svadba 2“, „Apsolutnih 100“, „Vazdušni most“,** koja ima i svoju filmsku verziju pod nazivom **„Heroji Hilijarda“.**

„Ovo je još jedan dokaz da Telekom Srbija svojim ulaganjem u produkciju igranog sadržaja u potpunosti menja domete kinematografije u regionu. Na polju produkcije, naša kompanija konkuriše svetskim standardima i zato je ova godina posebno značajna za nas, jer je usmerena na dalju internacionalizaciju sadržaja, gde će prva takva saradnja biti ostvarena s produkcijom ’Amazon Prime Video’ u realizaciji projekta ’*Scar’.* Zahvalila bih ovom prilikom svim našim partnerima na zajedničkim projektima, kojima smo uspeli da skrenemo pažnju na Adria region, kao na sledeću veliku produkcijsku destinaciju“, izjavila je direktorka **Direkcije za multimediju Telekoma Srbija, Aleksandra Martinović**.

Na ovogodišnjem Sarajevo Film Festivalu pretpremijerno su prikazane i serije **„Azbuka naših života 2“,** koja je realizovana u saradnji sa Contrast Studiom**,** zatim **„Poseta“,** rađena u saradnji sa produkcijskom kućom MirMedia, kao i **„Frust“** u izvršnoj produkciji Firefly-a.

Predstavljanje većeg broja novih projekata na ovogodišnjem Sarajevo Film festivalu značajna je potvrda kvaliteta producentskog delovanja Telekoma Srbija, čime se dodatno podstiče da nastavi sa misijom internacionalizacije svojih serija i filmova. Domaće i regionalna tržišta odavno su osvojena, a naredni cilj kompanije, posle prisustva na Balkanu, Austriji, Švajcarskoj i Nemačkoj, jeste osvajanje tržišta SAD. Projekti Telekoma Srbija za sada se distribuiraju na čak pet kontinenata, a milioni zadovoljnih gledalaca dodatni su motiv za kompaniju da ulaže u kreiranje novih sadržaja i popularizuje domaću kinematografiju širom sveta.